Жалба, подадена на 29 май 2012 г. от Jarosław Majtczak срещу решението на Общия съд (четвърти състав), постановено на 21 март 2012 г. по дело T-227/09 - Feng Shen Technology Co. Ltd/Служба за хармонизация във вътрешния пазар (марки, дизайни и модели)
(Дело C-266/12)
Език на производството: английски
Страни
Жалбоподател: Jarosław Majtczak (представител: J. Radłowski, radca prawny)
Други страни в производството: Служба за хармонизация във вътрешния пазар (марки, дизайни и модели), Feng Shen Technology Co. Ltd
Искания на жалбоподателя
Жалбоподателят иска от Съда:
да отмени изцяло Решение на Общия съд от 21 март 2012 г. по дело T-227/09 и да отхвърли жалбата на жалбоподателя в първоинстанционното производство, при условията на евентуалност,
да отмени изцяло Решение на Общия съд от 21 март 2012 г. по дело T-227/09 и да върне делото на Общия съд,
да присъди съдебните разноски в полза на жалбоподателя по настоящото производство.
Правни основания и основни доводи
Жалбоподателят поддържа, че с обжалваното решение се нарушава член 52, параграф 1, буква б) от Регламент (ЕО) № 40/94 на Съвета2 относно марката на Общността, изменен (заменен с Регламент (ЕО) № 207/2009 на Съвета (относно марката на Общността), по-специално с оглед на тълкуването от Общия съд на израза "е бил недобросъвестен".
Жалбоподателят твърди също, че Общият съд е нарушил процесуалните правила, като е направил погрешни фактически констатации и избирателна преценка на представените доказателства.
____________
1 - Регламент (ЕО) № 40/94 на Съвета от 20 декември 1993 година относно марката на Общността (ОВ L 11, стр. 1; Специално издание на български език, 2007 г., глава 17, том 1, стр. 146).
2 - Регламент (ЕО) № 207/2009 на Съвета от 26 февруари 2009 година относно марката на Общността (кодифицирана версия) (ОВ L 78, стр. 1).